Storbritannia i Eurovision Song Contest

**[[Storbritannia]]** debuterte i **[[Eurovision Song Contest]]** i 1957, stod over året etter og har delteke kvart einaste år sidan 1959. Med det er Storbritannia det landet med den lengste samanhengande deltakinga i tevlinga. Storbritannia er ein av *[[dei fem store]]* – ei gruppe på fem land som er automatisk kvalifisert til finalen på grunn av sine store økonomiske bidrag til tevlinga. Fram til år 2000 var Storbritannia det beste landet i tevlinga med fem sigrar og heile femten andreplassar og tre tredjeplassar. Sidan har landet gjort det langt svakere i Eurovision Song Contest, blant anna med fem sisteplassar, av desse to sisteplassar utan poeng.

## Historikk
Det er British Broadcasting Corporation (BBC) som har ansvaret for å velje artist og song til å representere Storbritannia i Eurovision Song Contest, og fram til 2010 arrangerte BBC ei nasjonal tevling, lik norske *[[Melodi Grand Prix]]*, for å velje det britiske bidraget til Eurovision Song Contest. I åra 2010-15, valde den britiske kringkastaren bidraga internt, men i 2016 returnerte den nasjonale utveljinga under namnet *Eurovision: You Decide*.

Historia vil ha det til at Storbritannia skulle deltake i den fyrste utgåva av Eurovision Song Contest i 1956, men at BBC miste tidsfristen. Men BBC hadde ingen planar om å deltake i 1956, og utvikla i staden si eiga songtevling, *Festival Of British Popular Songs.* Året etter debuterte Storbritannia i Eurovision Song Contest og vart nummer 7 av 10 med songen «All».

Året etter stod Storbritannia over tevlinga i 1958, men har delteke kvart år sidan. I 1959 kom Storbritannia på ein andreplass med «Sing, Little Birdie» og innleia med det ein førti år lang gullalder i landets Eurovision-historie. Berre to gongar i desse førti åra hamna Storbritannia utanfor topp ti – ein ellevteplass i 1978 og ein trettandeplass i 1987. Den beste perioden varte frå 1967 til 1978, då Storbritannia innkasserte heile tre sigrar og fem andreplassar. Dei «dårlegaste» plasseringane var  fjerdeplassane i 1971 og 1974.

### Ein evig toar

Heile femten gongar har Storbritannia komme på andreplass, og ved to tilfelle – i 1968 og 1988 – var britane også berre eitt poeng unna sigeren. Ingen andre land er i nærleiken av å ha så mange sylvplasseringar som britane.

Storbritannia har også vunne Eurovision Song Contest fem gongar: 1967, 1969, 1976, 1981 og 1997. Berre Sverige og Irland har vunne fleire gongar. Men Storbritannia har likevel arrangert Eurovision Song Contest heile åtte gongar, meir enn noko anna land. BBC tredde nemlig inn som vert i 1960, 1963, 1972 og 1974 etter at dei eigentlege vertslanda måtte si frå seg oppgåva på grunn av økonomi.

### Skiftet etter 2000
Lenge var Storbritannia saman med Irland og Malta, dei einaste landa som fekk syngje på engelsk i Eurovision Song Contest. I 1999 vart språkregelen fjerna, og dei fleste land har etter kvart gått over til å syngje på engelsk. I takt med dette vart resultata til Storbritannia stadig svakare, landet ble nummer 16 i 2000 og nummer 15 året etter. I 2003 kom Storbritannia for fyrste gong helt sist i tevlinga, og det utan poeng. Resultatet vart møtt med vantru i Storbritannia, og den legendariske kommentatoren i BBC, Terry Wogan, meinte resultatet var ein europeisk straff for den britiske deltakinga i Irak-krigen. Fire nye sisteplassar følgde i 2008,  2010, 2019 og 2021 – og sidan 2000 har Storbritannia nådd topp ti berre to gongar. I 2021 fekk ikkje Storbritannia poeng fra verken juryane eller sjåarane, og dei ende heilt sist utan poeng. Resultatet fekk den engelske toppolitikaren Nigel Farage til å krevje at landet måtte trekkje seg frå Eurovision Song Contest. Han har tidlegare meint at Storbritannia vert diskriminert i tevlinga.

### Fast finalist
I 2000 innførte Den europeiske kringkastingsunionen eo ordning som sikra dei fire største økonomiske bidragsytarane direkte plass i finalen. Dei fire landa var Storbritannia, Tyskland, Frankrike og Spania, og gruppa vart kalla *[[Dei fem store|Dei fire store]].* I 2011 kom Italia tilbake i Eurovision Song Contest, og gruppa vart utvida til *de fem store*. Storbritannia har dimed aldri delteke i ein semifinale i Eurovision Song Contest.
 
## Bidraga

## Galleri

Fil:Eurovisie Songfestival 1962 te Luxemburg, voor Engeland Ronnie Carroll, Bestanddeelnr 913-6611.jpg|Ronnie Carroll i Luxembourg by i 1962.
Fil:Eurovision Song Contest 1965 - Kathy Kirby.jpg|Kathy Kirby i Napoli i 1965.
Fil:Mary Hopkin, Bestanddeelnr 923-3713.jpg|Mary Hopkin i Amsterdam i 1970.
Fil:Eurovision Song Contest 1976 rehearsals - United Kingdom - Brotherhood of Man 20.jpg|Brotherhood of Man, vinnar av Eurovision Song Contest i 1976.
Fil:Eurovision Song Contest 1980 - Prima Donna.jpg|Prima Donna i Den Haag i 1980.
Fil:ESC 2007 UK Scooch - Flying the flag (for you).jpg|Scooch i Helsingfors i 2007.
Fil:Andy Abraham - ESC 2008.jpg|Andy Abraham i Beograd i 2008.
File:UK rehearsals Eurovision 2010.jpg|Josh Dubovie i Oslo i 2010.
Fil:Blue eurovision 2011 uk.jpg|Blue i Düsseldorf i 2011.
Fil:Bonnie Tyler ESC - United Kingdom 01 crop.JPG|Bonnie Tyler i Malmö i 2013.
Fil:20150520 ESC 2015 Electro Velvet 9139.jpg|Electro Velvet i Wien i 2015.
Fil:ESC2016 - United Kingdom 22.jpg|Joe and Jake i Stockholm i 2016.
Fil:Lucie Jones Eurovision 2017.jpg|Lucie Jones i Kyiv i 2017.
Fil:ESC2018 - United Kingdom 03.jpg|SuRie i Lisboa i 2018.
Fil:ESC2019 - United Kingdom 02.jpg|Michael Rice i Tel Aviv i 2019.


## Røystehistorikk

 

## Eurovision Song Contest i Storbritannia

## Sjå òg
* Storbritannia i Junior Eurovision Song Contest
* Wales i Eurovision Song Contest
* Wales i Junior Eurovision Song Contest

## Referansar

## Kjelder

*Den offisielle nettsida til Eurovision Song Contest
*Storbritannia i Eurovision Song Contest
* *Denne artikkelen er basert på ei omsetjing av artikkelen «[[:nb:Storbritannia i Eurovision Song Contest|Storbritannia i ESC]]» frå ,  den 5. juni 2021.*